Odense Adresse-Contoirs Efterretninger, 1848-10-30
Blandinger. Efterat den nye Bestyrelse i Hertugdømmerne den 22de var indsat af begge Kommissairer, den danske og den tydske, udstedte Hr. Stedtmann under samme Dato en Proclamation desangaaende, hvori det hedder, at han ifølge Art. 8 af Vaabenstilstands konventionen var udnævnt af Centralmagten for fra tydsk Side at vaage over Udførelsen af Vaabenstilstands betingelserne og over Lovenes upartiske Anvendelse til Fordeel for den tydske som for den danske Befolkning; den preussiske Regjering havde, efterat Centralmagten var bleven anerkjendt af Kronen Danmark, overgivet ham dette Anliggende og den danske Regjering havde ladet ham anerkjende ved den af den udnævnte Kommissair, Kherre Reedtz; han havde tiltraadt dette Embede den 20 f. M. for at bidrage til at bevirke de for Hertugdømmerne Schleswig=Holstein ønskelige, af Nationalforsamlingen forbeholdte Forandringer i Konventionen; Hertugdommernes Beboere opfordres til med Tillid at imødekomme og villigt at adlyde den nye Bestyrelse, som vilde forvalte sit Embede i Hs. Majestæt Kongen af Danmarks Navn i hans Eegnskab som Hertug af Schleswig-Holstein", endelig hedder det at Bekjendtgjørelserne fra de tre Mænd, Moltke, Johansen og Hansen, som i Sønderborg den 18 f. M. have bebudet sig som Medlemmer af en Jmmediat=Kommission, ere ikke at adlyde." - Den nye Bestyrelse kundgjør i en Proklamation af samme Dato, at den efter Opfordring og med "Landsforsamlingens" Samtykke under Vaabenstilstanden har overtaget, den fælleds Regjering over Hertugdømmerne i Hs. Maj. Kongen af Danmarks Navn i hans Egenskab som Hertug af Slesvig og Holsteen, hvormed Sammes Magtfuldkommenhed, med Udelukkelse af den foreløbigt hvilende lovgivende Magt, er overdraget den;" den lover at stræbe efter at fremme Landets Vel indenfor de ved Vaabenstilstandskonventionen og dens Ratification dragne Grændser; anerkjendt som Hertugdommerne SchleswigHolsteins alene retmæssige Regjering under Vaabenstilstanden, vilde det ansee det for sin hellige Pligt ikke mindre at værne om Landets end om Kronens ukrænkelige Rettigheder og sørge for Lovenes upartiske Anvendelse, til Fordeel saavel for den danske som for den tydskalende Befolkning; den nærede det ivrige Ønske snarest muligt at see Landets Forhold sikkrede ved en ærefuld Fred &c.; i Slutningen henvises til Bekjendtgjørelsen. om de siden den 17 Marts udstedte Love og Bestemmelser, hvis Opretholdelse den havde anseet for nødvendig Rigsdagens femte Møde den 28 October. Præsidenten aabnede Mødet med at meddele Forsamlingen, at han havde modtaget en Adresse fra endeel i Hovedstaden værende Slesvigere, og en lignende af endeel Jndbyggere i Præste, begge sigtende til at anraabe Rigsforsamlingens kraftige Deeltagelse med Hensyn til de slesvigske Anliggender. Paa Prof. Larsens Jnterpellation angaaende Anordningen af 23 Septbr. om Udskrivning af Jkke=Værnepligtige, svarede først Justitsministeren med at henvise til at Hensigten med den midlertidige Anordning var den, at sætte Regjeringen istand til at give Hæren ikke blot den forøgede physiske, men tillige den moralske Styrke, som maatte udkræves. Der var forøvrigt ikke Rimelighed for at Anordningen vilde sættes i Kraft, forinden den almindelige Værnepligts=Forordning var Forsamlingen forelagt. Krigsministeren tilføiede, at Anordningen var foreslaaet at ham, at han var bleven bevæget dertil ved at see hvor dybt den bestaaende Værnepligt ofte greb ind i de dermed betyngede Klassers Livsforhold, at han hverken havde Kraft eller Hjerte til at modstaae de Paagjældendes retfærdige Krav, at han havde paataget sig det med Anordningen forbundne Ansvar og at en Anden maatte sidde paa hans Plads, ifald det skulde være anderledes; hvad Ministeriet havde gjort, var skeet med fuldkomment Overlæg. - Udenrigsministeren kunde endnu ikke tilføie noget Væsenligt til hvad han i Torsdags havde meddeelt om det slesvigske Spørgsmaal. Først efter en nøiere Undersøgelse af Dokumenterne, for hvis Offentliggjørelse han skulde sørge, kunde Man afgjøre, hvorvidt Immediatkommissionen kunde søge nogen Undskyldning for sin Færd i det tagne Forbehold, at ville regjere, saaledes som Vaabenstilstanden var ratificeret, og hvorvidt den danske Kommissair havde handlet rigtigt i at indsætte den efterat dette var taget. Da Nyholm derpaa havde bemærket, at Regjeringen med al Kraft maatte tage sig af de slesvigske Anliggender og sætte en Grændse for den nye Regjerings vilkaarlige Optræden, hvorfor han haabede, at Als og Ærø vilde undtages fra dens Administration, svarede Ministeren, at han var enig i, at den danske Regjering burde optræde saaledes, men at den maatte forbeholde sig at tage de Forholdsregler, den i denne Henseende fandt tjenlig. - Dagsordenen for 6te Møde, idag, er det af den nedsatte Kommittee udarbeidede Udkast til en Forretningsorden.